Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5455

2. Megjegyzés. - A 15. Annex - Légiforgalmi Tájékoztató Szolgálatok - értelmében az állam köteles a nemzetközi repülőterein biztosított határátlépést engedélyező szerveinek (vám, bevándorlás, egészségügy) fajtáját és üzemidejét közzétenni. 6.61 A 6.60 és 6.60.1 pontban említett nemzetközi repülőtereken a lényeges munkateher lefedésére megállapított munkaidőszakon kívül, a légi-jármű üzemeltetők részére az ilyen hatóságok szolgáltatását a szerződő állam köteles nem kedvezőtlenebb feltételekkel biztosítani, mint amilyen feltételek az állam területére belépő egyéb szállítási mód üzemeltetőjére vonatkoznak. 6.62 Ajánlott gyakorlat. - A szerződő állam intézkedjen, hogy felségterületén lehetővé váljon más állam vonatkozó közszolgálati hatóságai képviselőinek tartózkodása a légi-járművek, utasok, hajózószemélyzeti tagok, személypoggyász, teheráru megvizsgálása, illetve a vámkezelési, bevándorlási, közegészségügyi, állati- és növényi karanténozás dokumentálása céljából azt megelőzően, hogy ezek az illető másik állam felé elindulnának feltéve, hogy ez az eljárás a másik állam területére megérkezéskor szükséges engedélyezési eljárásokat segíti. Alternatív megoldásként a szerződő államok megegyezés szerint, a fentiekben felsorolt funkciók közül bármelyik esetében, a másik államba érkezéskori engedélyeztetés elősegítését célzó, elektronikus elő-engedélyeztetést alakíthatnak ki. E. – Pénzváltási eszközök 6.63 A szerződő állam köteles gondoskodni arról, hogy nemzetközi repülőterein láthatók legyenek más államok pénznemeinek saját nemzeti pénznemre való átváltását szabályozó rendelkezései. 6.64 Más állam pénznemeire továbbra is átváltás ellenőrzést fenntartó szerződő állam köteles intézkedni arról, hogy:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes